સ્વામી રામસુખદાસજીએ આની સુંદર સ્પષ્ટતા કરી છે. ત્વષ્ટા દ્વારા કરેલા આ યજ્ઞમાં ઋષિઓએ ‘ઈન્દ્રશત્રું વિવર્ધસ્ય’ મંત્ર સાથે યજ્ઞ કર્યો. ‘ઈન્દ્રશત્રુ’ શબ્દમાં જો ષષ્ઠીતત્પુરુષ-સમાસ હોય તો એનો અર્થ થાય ‘ઈન્દ્રસ્ય શત્રુઃ’ (ઈન્દ્રનો શત્રુ); અને જો બહુવ્રીહિ-સમાસ હોય તો એનો અર્થ થાય-‘ઈન્દ્રઃશત્રુર્યસ્ય’ (જેનો શત્રુ ઈન્દ્ર છે) સમાસમાં ભેદ થવાથી સ્વરમાં પણ ભેદ થઈ જાય છે. જેથી, ષષ્ઠીતત્પુરુષ સમાસમાં ‘ઈન્દ્રશત્રુ’ શબ્દનો ઉચ્ચારણ અન્યોદાત્ત થયું અર્થાત્ અંતિમઅક્ષર ‘ત્રુ’નો ઉચ્ચારણ ઉદાત્ત સ્વરથી થયું. ઋષિઓના ઉદેશ્ય તો ષષ્ઠીતત્પુરુષ-સમાસવાળા ‘ઈન્દ્રશત્રુ’ શબ્દનો અન્ત્યોદાત્ત ઉચ્ચારણ કરવાનો હતો. પરંતુ, તેમણે આદ્યોદાત્ત ઉચ્ચારણ કર્યું. આ પ્રમાણે સ્વરભેદ થવાથી મંત્રોચ્ચારણ જુદુ થઈ ગયું અને તેનું ફળ પણ વિપરીત મળ્યું. જેથી ઈન્દ્ર ત્વષ્ટાના પુત્રનો વધ કરવાવાળા થઈ ગયા.